האם השתתף במשימת מרקורי-רדסטון 2 כחלק מתוכנית מרקורי, ושוגר לחלל בטיסה תת-מסלולית ב-31 בינואר 1961 מנמל החלל קייפ קנוורל בפלורידה. סימניו החיוניים ואופן ביצוע המטלות נוטרו לכל אורך המשימה באמצעות חיישנים ומחשבים בכדור הארץ. כשתי דקות לאחר השיגור אירעה תקלה והלחץ בקפסולת החלל ירד מ-5.5 ל-1 PSI, ולמרות זאת האם נשאר מוגן בזכות חליפת החלל שלבש, והפציעה היחידה שנגרמה לו הייתה חבלה באף. המשימה הסתיימה כעבור כ-16 דקות והקפסולה צנחה לאוקיינוס האטלנטי.
המשך חייו.
ב-5 באפריל 1963 הועבר האם לגן החיות הלאומי בוושינגטון די. סי. וחי שם במשך 17 שנים. ב-25 בספטמבר 1980 הועבר שוב, עתה לגן החיות של צפון קרוליינה בקרוליינה הצפונית, ושם נפטר כעבור מספר שנים ב-19 בינואר 1983.
חברה אקולוגית
טריפה תחרותית
טריפה תחרותית (באנגלית: Intraguild predation או בקיצור IGP) הא יחס גומלין הדדי בין מינים קרניבורים הנמצאים בתחרות על מזון שבסופה המפסיד ייטרף בידי יריבו. תחרות זו יכולה להיות חד-צדדית או הדדית כששני מינים עשויים להיטרף בידי יריבם (למשל בהבדלי גילאים בולטים או בלהקות מספיק גדולות). הטריפה מספקת לטורף גם מזון כמו טרף רגיל אך גם מורידה לחץ תחרותי מיריבו. תחרות זו יכולה להשפיע על הקהילה בחברה אקולוגית קיימת, בעיקר במאפייני טורפי-העל הממלאים גומחה אקולוגית חופפת. לעיתים היא מתרחשת גם בתנאי שבי.
תחרות זו קיימת במספר רב של בעלי חיים טורפים ואף בטפילים כשהוא נפוץ בעיקר באזורים תחרותיים. הדבר גם תלוי ביחס בין טורפי-על במערכת כשטורפי-על יתמקדו בטרף של מתחרים אחרים בעיקר כשהתחרות גדולה. למשל היחסים בין אריות לצבועים מנומרים מלווים בתחרותיות גבוהה ביותר ושני הצדדים נטרפים בידי יריביהם, לרוב ביתרון של להקה גדולה מול היריב. היא יכולה לקרות גם באזורים בהם טורף-העל נעלם וטורף בינוני תופס את מקומו כמו בילוסטון בו הקויוט תפס את מקומם של הזאבים שחיו באזור אך כשהוחזרו לפארק אוכלוסיית הקויוטים הגיעה לתחרות רבה עם הזאבים, מה שגרם לחלקם להיטרף. הקויוטים עצמם צדים טורפי-ביניים כמו שועלים ושונר בובקט מאותה סיבה ואריות יתקפו חתוליים קטנים מהם כמו נמרים, תנים וברדלסים כדי למנוע תחרות.
התחרות נפוצה אף יותר אצל פרוקי רגליים למשל נמלים וצרעות אך גם אצל מינים המתבססים על טרף דומה, למשל אצל מושיתיים המתחרות מול מרושתי כנף וכמה פשפשאים על טרף כנימות שתחרות גבוהה תגרור את הזחלים לצוד את יריביהם במקום. אצל מספר חרקים, מרבי רגליים ועכבישאים הטורף נאלץ להיאבק בטרף והמפסיד בתקרית של שני טורפים בגודל דומה מסתיימת בטריפה.
באוקיינוסים ישנם טריפה תחרותית אצל מספר כרישים ולווייתני שיניים אך גם בין דגי גרם. הטורפים הגדולים כמו עמלץ לבן, כריש טיגרי או תנין ים יטרפו כרישים קטנים יותר או אף לווייתנים כמו דולפינים ופוקניים.
גם יחסי קניבליות נוצרת לעיתים קרובות מסיבות דומות למשל אצל מינים הניזונים מאחיהם או מיריבים טריטוריאליים שלהם. לעיתים פרטים בוגרים יטרפו צעירים (למשל אצל דוב הקוטב) הן למאכל והן כדי למנוע מהם להפוך ליריבים בעתיד.
להקת חיל השריון
גרין לנטרן (סדרת טלוויזיה)
גרין לנטרן (באנגלית: Green Lantern) היא סדרת גיבורי-על אמריקאית, המבוססת על דמויותיהם של חברי חיל הפקחים הירוקים מבית DC קומיקס. הסדרה פותחה על ידי סת' גרהאם-סמית', שכתב את התסריטים לסדרה לצד מארק גוגנהיים, והיא מופקת על ידי גרג ברלנטי.
הסדרה עתידה לעלות לשידור בשירות הזרמת המדיה "HBO Max".
תקציר העלילה.
עלילת הסדרה עתידה להשתרע על פני עשרות שנים וגלקסיות, החל מכדור הארץ בשנת 1941 עם הגרין לנטרן הראשון, אלן סקוט, ובמקביל בשנת 1984 עם גאי גרדנר וברי ג'ארטה. עלילת הסדרה עתידה לעסוק גם במקורותיהם של פקחים נוספים, בהם ג'סיקה קרוז, סיימון באז, סינסטרו וקילווג.
הפקה.
פיתוח.
באוקטובר 2019, נמסר כי המפיק גרג ברלנטי יהיה אמון על פיתוח סדרת לייב אקשן העוסקת בגרין לנטרן עבור שירות "HBO Max; לאחר שבעבר היה אמון על כתיבת התסריט עבור הסרט "גרין לנטרן" משנת 2011. שנה לאחר מכן, הוכרז שעונתה הראשונה של הסדרה תהיה בת 10 פרקים, ושעל כתיבתה יהיו אמונים סת' גרהאם-סמית' ומארק גוגנהיים. על פי הערכותיהם של אנליסטים בתחום, סדרה זו עתידה להיות הסדרה היקרה ביותר שהופקה על ידי ברלנטי. בנוסף לברלנטי, על הפקת הסדרה יהיו אמונים גם ג'ף ג'ונס, שרה שכטר, דייוויד מאדן, ודייוויד קצנברג.
כתיבה.
בינואר 2020, נמסר כי עלילת הסדרה עתידה להתפרש על פני כמה עשורים, עם קו עלילה המתמקד בכדור הארץ, וקו עלילה נוסף שיתרחש בחלל ויתמקד בסיפורו של סינסטרו.
ליהוק.
באפריל 2021, נמסר על ליהוקו של פין ויטרוק לדמותו של גאי גרדנר. ויטרוק, שבאותה העת גם לוהק ל"ראצ'ד" בהפקתו של ראיין מרפי, קיבל אישור ממרפי לככב בסדרה. חודש שלאחר מכן, נמסר על ליהוקו של ג'רמי אירווין לדמותו של אלן סקוט.
צילומים.
צילומי הסדרה עתידים להתחיל בתחילת שנת 2022. הבמאי לי טולנד קריגר יהיה אמון על בימוי שני הפרקים הראשונים של הסדרה.
מפרץ פולס (פירושונים)
נקודת בארנארד
נקודת בארנארד או נקודת ברנרד (באנגלית: Barnard Point) היא לשון יבשה המהווה את הצד הדרום מזרחי של הכניסה (השפך) למפרץ פולס בחוף הדרומי של האי ליווינגסטון באיי שטלנד הדרומיים, שבאנטארקטיקה.
הנקודה ממוקמת בחצי האי רוז'ן, 1.5 קילומטרים צפונית - צפון-מערבית מנקודת בוטב.
הנקודה ממוקמת 6.6 קילומטרים דרומית-מזרחית מסלע מיירז.
היסטוריה.
גילוי ומיפוי הנקודה.
הנקודה התגלתה על ידי צידי כלבי ים בשנת 1822.
הנקודה מופתה לראשונה על ידי סוקרים בריטיים בשנת 1968;
הנקודה מופתה שוב על ידי סוקרים בולגרים ב-2005 ו-2009.
מקור השם.
שמה של הנקודה ניתן לה בשנות ה-20 של המאה ה-20.
הנקודה נקראת על שמו הקודם של הר פריזלנד (שנקרא קודם לכן הר בארנארד). לאחר שינוי השם להר פריזלנד, על מנת לשמר את השם ההיסטורי, הועבר השם "בארנארד" לנקודה.
ההר נקרא על שמו של צ'ארלס ה. ברנארד (Charles H. Barnard), רב החובל של הספינה צ'אריטי ("Charity"), מניו יורק, שהיה צייד כלבי ים, באיי שטלנד הדרומיים בין השנים 1820 – 1821.
אזור ציפורים בעל חשיבות.
האתר זוהה כאזור ציפורים בעל חשיבות (IBA) על ידי אירגון BirdLife International מאחר ומצוייה בו מושבת רבייה גדולה של של פינגוויני רצועת סנטר (13,000 זוגות), כמו גם כ-30 זוגות של יסעורים ענקיים דרומיים.
שטחו של האזור 1,750 דונמים באיזור הנקודה שאינו מכוסה קרח, וכן גבעה שגובהה 250 מטרים מעל פני הים, בקצה המזרחי שלו.
שבוע המכשפות
שבוע המכשפות (באנגלית: Witch Week) הוא רומן פנטזיה מאת הסופרת הבריטית דיאנה ווין ג'ונס, שיצא לאור בבריטניה על ידי הוצאת מקמילן ב-1982, ובעברית על ידי הוצאת כתר ב-2006. זה הספר השלישי בסדרת העולמות של קרסטומנסי.
שבוע המכשפות קורה בפנימיית בית לארווד באנגליה בעולם מקביל לשלנו. לאנשים רבים בעולם זה יש כוחות קסם, אולם שימוש בהם נחשב פשע שמוענש בהעלאה על המוקד. הספר מתחיל בדילמה של מורה בפנימייה שמגלה פתק שעליו כתוב: "מישהו בכיתה הזאת עוסק בכישוף".
תקציר העלילה.
"שבוע המכשפות" מתרחש בבריטניה הגדולה חלופית, זהה לעולם שלנו למעט נוכחות של כישוף. למרות שכישוף הוא נפוץ, הוא בלתי חוקי ונענש בשריפה, מה שנאכף על ידי אינקוויזיציה מודרנית.
בבית לארווד, פנימייה שאליה נשלחים רבים מהילדים של מכשפים ומכשפות שהוצאו להורג, פתק שלפיו "מישהו בכיתה הזאת עוסק בכישוף" נמצא על ידי מורה. הוא פותח בחקירה פנימית של כמה תלמידים לא פופולריים בכיתה (נאן פילגרים וצ'ארלס מורגן), שמשלימים בהדרגה עם העובדה שהם בעלי כוחות קסם. מהומה מתרחשת בהדרגה כאשר קסם גורם לציפורים להופיע בכיתה, לגשם של נעליים, לקללה על תלמיד בכיתה שדבריו תמיד יתגשמו ומתיחות נוספות. כשהקסם יוצא לגמרי משליטה, אחד התלמידים בורח ומשאיר פתקים המאשימים את המכשפ/ה בשליטה בו. מנהלת בית הספר פונה לאינקוויזיטורים כדי למצוא את התלמיד הנעדר ולאתר את מקור הצרות.
ארבעה תלמידים נוספים בורחים מבית הספר, שניים מהם מבקשים עזרה ממערכת מחתרתית שעוזרת למכשפות לברוח לעולם אחר שבו כישוף אינו בלתי חוקי. במקום זאת הם מקבלים כישוף שנועד לזמן עזרה ממקום לא ידוע, וכל חמשת התלמידים מגיעים למקום שבו הם אמורים להשתמש בו, ומזעיקים את הקוסם קרסטומנסי. הוא והילדים מסיקים שעולמם סטה מעולם 12B (שלנו) בתאונה היסטורית, שקשורה למזימת אבק השרפה. הם פועלים להערים על האינקוויזיציה המקומית ולמזג את ההיסטוריה שלהם, ובכך את עולמם, עם שלנו. מסתבר שרוב תלמידי בית הספר הם בעלי כוחות קסם וכולם יאבדו את כוחותיהם על ידי תיקון ההיסטוריה בדרך זו.
אנדרואיד פטיפור
אנדרואיד פטיפור 1.1 (באנגלית: Android Petit Four 1.1), היא הגרסה השנייה של מערכת ההפעלה אנדרואיד, שהושקה ב-9 בפברואר 2009. עדכון המערכת היה תחילה עבור HTC Dream בלבד. העדכון פתר באגים, שינה את ה-API של אנדרואיד והוסיף מספר תכונות. פטיפור היא הגרסה ההמשכית של אנדרואיד 1.0, והגרסה ההמשכית של אנדרואיד פטיפור היא אנדרואיד קאפקייק.
תכונות.
תכונות חדשות שהוצגו על ידי "פטיפור" כוללות:
ציר ולרשטיין
זמן אמת (1991)
זמן אמת הוא סרט דרמה ישראלי משנת 1991 בבימויו של אורי ברבש, עם אסי דיין, רבקה נוימן ונטע מורן בתפקידים הראשיים.
התסריט נכתב על ידי בני ברבש והוא מבוסס על ספרו היקיצה הגדולה משנת 1982.